钦定古今图书集成/明伦汇编/氏族典/第149卷 > 孙镗
## 钦定古今图书集成/明伦汇编/氏族典/第149卷 > 孙镗

按《名山藏勋封记》：“怀宁侯孙镗，东胜人。永乐中，袭父
职，为指挥同知。以杀处州寇，退敌都城下。累官右都
督。天顺元年，迎驾南宫，封奉天翊卫、推诚宣力武臣，
特进荣禄大夫、柱国侯，禄千一百石。身免一死，给诰
券，流再与世。五年，剿反者曹钦，长安门进侯，加禄二
百石，寻与世。成化初，以杀曹钦功，不与夺门同夺侯”、
侯。十五年卒。追赠莱国公，予谥。成化七年，子辅嗣。十
六年，泰嗣。弘治十五年，应爵嗣。正德十二年，瑛嗣，卒，
亡子。嘉靖十八年，弟瑁嗣。二十三年，秉元嗣。三十八
年，世忠嗣。